**JAVNI RAZPIS ZA IZBOR DEJAVNOSTI RAZDELJEVANJA HRANE IN IZVAJANJA SPREMLJEVALNIH UKREPOV**

**V OKVIRU OPERATIVNEGA PROGRAMA ZA HRANO IN/ALI OSNOVNO MATERIALNO POMOČ IZ SKLADA ZA EVROPSKO POMOČ NAJBOLJ OGROŽENIM**

RAZPISNA DOKUMENTACIJA

**KAZALO**

1 IZVAJALEC RAZPISA 3

2 PREDMET JAVNEGA RAZPISA IN UPRAVIČENI PREJEMNIKI POMOČI 3

3 POGOJI ZA KANDIDIRANJE NA JAVNEM RAZPISU 4

4 UPRAVIČENI STROŠKI 5

5 PREDVIDENA VIŠINA SREDSTEV ZA JAVNI RAZPIS 5

6 OBDOBJE UPRAVIČENOSTI JAVNIH IZDATKOV IN AKTIVNOSTI 6

7 MERILA ZA IZBOR VLOG 6

8 POSTOPEK IZBORA 9

8.1 Oblika in vsebina prijave 9

8.2 Rok in način prijave na javni razpis 9

8.3 Odpiranje, dopolnitev nepopolnih vlog in strokovni pregled vlog 10

8.3.1 Odpiranje vlog 10

8.3.2 Dopolnitev formalno nepopolnih vlog 10

8.3.3 Strokovni pregled popolnih vlog 11

8.4 Zagotovitev načela enakih možnosti, enakosti spolov, nediskriminacije 11

9 OBVEŠČANJE O IZBIRI 11

9.1 Pravno varstvo 12

10 VAROVANJE OSEBNIH PODATKOV IN JAVNA OBJAVA PODATKOV O DODELJENIH SREDSTVIH 12

11 PRISTOJNOSTI, ODGOVORNOSTI IN NALOGE PRIJAVITELJEV, IZBRANIH NA JAVNEM RAZPISU 12

12 INFORMIRANJE IN OBVEŠČANJE JAVNOSTI 12

13 RAZPISNA DOKUMENTACIJA IN DODATNE INFORMACIJE 13

# IZVAJALEC RAZPISA

Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana (v nadaljevanju: ministrstvo).

# PREDMET JAVNEGA RAZPISA IN UPRAVIČENI PREJEMNIKI POMOČI

Predmet javnega razpisa je sofinanciranje dejavnosti razdeljevanja hrane in izvajanja spremljevalnih ukrepov v letu 2023 (v nadaljevanju: dejavnost) v okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim (v nadaljevanju: OP MPO).

Ključni cilj dejavnosti je zagotavljati nefinančno pomoč materialno in socialno najbolj ogroženim osebam v Sloveniji v obliki paketov s hrano ter z izvajanjem različnih spremljevalnih ukrepov, ki spodbujajo njihovo socialno vključevanje.

Dejavnost izvaja na tem javnem razpisu izbrana partnerska organizacija, ki izpolnjuje vse pogoje, opredeljene v 3. poglavju javnega razpisa.

Dejavnost partnerske organizacije v skladu s predmetnim javnim razpisom obsega naslednje aktivnosti:

*1) Razdeljevanje hrane najbolj ogroženim osebam:*

* sprejem in skladiščenje hrane, dodeljene s strani ministrstva,
* distribucijo hrane iz skladišč na razdelilna mesta,
* obveščanje najbolj ogroženih oseb o razpoložljivi hrani,
* ugotavljanje upravičenosti najbolj ogroženih oseb do pomoči,
* brezplačno razdeljevanje hrane najbolj ogroženim osebam na razdelilnih mestih,
* brezplačno dostavo hrane najbolj ogroženim osebam v zavetišča, materinske domove, varne hiše, prehodne domove, zatočišča, krizne centre, dnevne centre, sprejemne centre za odvisnike, brezdomce, žrtve nasilja, socialno najbolj izključenim osebam pa tudi na dom ali na ulico (brezdomci),
* spremljanje prejete in razdeljene hrane (vodenje skladiščnih evidenc),
* spremljanje končnih prejemnikov po spolu in ekonomsko-socialnem statusu (otroci, stari 15 let ali manj, osebe, stare 65 let ali več, ženske, migranti, tujci, predstavniki manjšine, invalidi, brezdomci),
* poročanje o izvajanju razdeljevanja hrane.

Za nakup in dostavo hrane v centralna skladišča izbrane partnerske organizacije bo poskrbelo ministrstvo. Okvirna vrednost javnega naročila za dobavo hrane v letu 2023, ki ga bo izvedlo ministrstvo, znaša 848.390,00 EUR. V obdobju izvajanja dejavnosti se načrtuje ena dobava, predvidoma oktobra 2023. Ministrstvo bo v skladišča izbranih partnerskih organizacij dobavilo pet prehrambenih izdelkov, za katere so humanitarne organizacije menile, da so s strani ogroženih oseb zaželene, in sicer: konzerviran goveji golaž, konzervirana tuna v oljčnem olju, konzerviran mesni ragu, cvetlični med in oljčno oje.

*2) Izvajanje spremljevalnih ukrepov:*

Ob razdeljevanju hrane mora partnerska organizacija izvajati tudi vsaj en spremljevalni ukrep, katerega cilj je krepitev in razvoj socialnih spretnosti in veščin ter opolnomočenje najbolj ogroženih oseb, ter vanj vključiti čim več prejemnikov hrane. Spremljevalni ukrep lahko zajema informiranje o drugih oblikah pomoči, psihosocialno svetovanje in podporo, krepitev socialnih veščin in znanja ter druge aktivnosti, ki bodo prispevale k boljši socialni vključenosti najbolj ogroženih oseb (npr. svetovanje o ravnanju z denarjem, preventivni ukrepi za ohranjanje zdravja itd.).

V okviru informiranja o drugih oblikah pomoči partnerska organizacija najbolj ogrožene osebe seznanja tudi z drugimi programi ministrstva, ki spodbujajo socialno vključenost. Informacije o programih zagotovi ministrstvo.

Partnerska organizacija mora:

* najbolj ogrožene osebe obveščati o spremljevalnih ukrepih in jih spodbujati k udeležbi v tiste ukrepe, ki jih izvaja in bi najbolj pripomogli k njihovi boljši socialni vključenosti,
* spremljati in poročati o izvajanju spremljevalnih ukrepov.

Ciljne skupine: do pomoči so upravičene najbolj ogrožene osebe, to so osebe, ki živijo ali so se znašle v težkih socialnih in materialnih razmerah. Njihovo upravičenost do pomoči bo ugotavljala partnerska organizacija, ki bo izbrana na tem javnem razpisu. Upravičenost oseb do pomoči se bo ugotavljala bodisi na podlagi predloženih dokumentov bodisi na podlagi presoje partnerske organizacije, da je oseba v hudi socialni stiski in nujno potrebuje pomoč.

Končni prejemnik po tem javnem razpisu je najbolj ogrožena oseba, ki prejme pomoč iz OP MPO.

Na različnih stopnjah priprave, izvajanja, spremljanja in ocenjevanja dejavnosti se upošteva in spodbuja enakost spolov, vključuje vidika spola ter preprečuje vsakršno diskriminacijo na podlagi spola, rase ali etničnega porekla, vere ali prepričanja, invalidnosti, starosti ali spolne usmerjenosti.

Pri razdeljevanju hrane se bo upoštevalo nacionalno in EU zakonodajo o varnosti potrošniških izdelkov ter spoštovalo dostojanstvo najbolj ogroženih oseb.

# POGOJI ZA KANDIDIRANJE NA JAVNEM RAZPISU

Na javni razpis lahko kandidira pravna oseba, ki:

1. je humanitarna organizacija, vpisana v razvid humanitarnih organizacij pri pristojnem ministrstvu, ter opravlja dejavnost na področju socialnega varstva;
2. za stroške dejavnosti, za katere daje vlogo za dodelitev sredstev iz tega javnega razpisa, ni in ne bo prejela pomoči iz drugih javnih virov (dvojno financiranje);
3. ima vzpostavljeno lokalno mrežo za razdeljevanje hrane, tj. zagotavlja razdeljevanje hrane po lokalnih območjih tako, da z njo pokriva celotno državo in osebje za razdeljevanje hrane. Pokrivanje celotne države pomeni, da sta v vsaki statistični regiji na ravni NUTS 3 (tj. 12 regij) najmanj dve razdelilni mesti.
4. izpolnjuje higienske in tehnične pogoje skladiščenja hrane v skladu z zakonodajo;
5. ima upravne (tj. kadrovske), finančne in operativne (skladišča, lokacije za razdeljevanje hrane, logistično podporo ipd.) zmogljivosti za izvedbo dejavnosti.

Pogoj upravnih zmogljivosti prijavitelj izpolnjuje:

- če ima vodja projekta izkušnje z izvedbo primerljivih projektov razdeljevanja pomoči najbolj ogroženim osebam, kar izkazuje s predložitvijo svojega življenjepisa. Iz življenjepisa vodje projekta morajo biti razvidni primerljivi projekti razdeljevanja pomoči najbolj ogroženim osebam, pri izvedbi katerih je sodeloval;

- če prijavitelj izkazuje kadrovske vire v skladiščih in na razdelilnih mestih za organizacijo sprejema in distribucijo hrane, vodenje evidenc in poročanje, kar izkazuje z izpolnitvijo obrazca št. 1, točka 2.

Pogoj finančne zmogljivosti prijavitelj izpolnjuje, v kolikor v zadnjih šestih (6-ih) mesecih pred vložitvijo prijave ni imel blokiranega nobenega transakcijskega računa, razvidnega iz Poslovnega registra. Pogoj izkazuje s predložitvijo *potrdila poslovnih bank za vse transakcijske račune*, razvidne iz Poslovnega registra Slovenije, da v zadnjih šestih (6-ih) mesecih pred vložitvijo prijave ni imel blokiranega nobenega transakcijskega računa.

Pogoj operativne zmogljivosti prijavitelj izpolnjuje, če razpolaga s skladišči, v katera mu ministrstvo lahko dostavi hrano, lokacijami, na katerih lahko razdeljuje hrano, ima osebje za razdeljevanje hrane ter zagotavlja logistično podporo za sprejem, transport in razdeljevanje hrane. Pogoj izkazuje z navedbo podatkov v obrazcu št. 1, točka 2.

Prijavitelj mora vlogi kot dokazilo o izpolnjevanju pogojev iz točk a), b), c) in d) priložiti tudi *Izjavo o izpolnjevanju in sprejemanju razpisnih pogojev (obrazec št. 3).*

Prijavitelja lahko predstavljajo združenja ali zveze društev, ki skupaj s svojimi člani izkažejo izpolnjevanje zgoraj navedenih pogojev, pri čemer mora njihovo sodelovanje izhajati iz ustanovitvenega akta. Če *ustanovitveni akt* ni javno dostopen, ga mora prijavitelj priložiti k vlogi.

Ministrstvo lahko za potrebe tega javnega razpisa izpolnjevanje pogojev preveri na terenu, pridobi potrdila iz uradnih evidenc in prijavitelja zaprosi za dodatna dokazila oziroma pojasnila.

# UPRAVIČENI STROŠKI

Upravičeni stroški v okviru tega javnega razpisa so:

1. upravni stroški ter stroški prevoza in skladiščenja partnerske organizacije po pavšalni stopnji največ 5 % stroškov nakupa hrane;
2. stroški spremljevalnih ukrepov, ki jih izvajajo in prijavijo partnerske organizacije, po pavšalni stopnji največ 5 % stroškov nakupa hrane.

# PREDVIDENA VIŠINA SREDSTEV ZA JAVNI RAZPIS

Predvidena višina sredstev javnega razpisa skupaj znaša 84.839,00 EUR, kar predstavlja največ 10 % stroškov nakupa hrane, ki jo bo ministrstvo dostavilo v skladišča izbranih prijaviteljev.

Sredstva, vključno z DDV, so zagotovljena v Proračunu Republike Slovenije v višini 71.016,91 EUR na proračunskih postavkah 140074 EU 14-20 Sklad evropske pomoči za najbolj ogrožene v RS – EU (85 %), 140075 EU 14-20 Sklad evropske pomoči za najbolj ogrožene v RS – slovenska udeležba (15 %) in v višini 13.822,09 EUR na proračunski postavki 211190 – Sklad evropske pomoči za najbolj ogrožene v RS – 14-20 – EU - ReactEU (100 %).

Sredstva bodo izbranim prijaviteljem izplačana na podlagi potrjenega zahtevka za izplačilo (v nadaljevanju: ZzI) z obveznimi prilogami v skladu z Navodili za izvajanje in spremljanje dejavnosti razdeljevanja hrane in izvajanja spremljevalnih ukrepov v letu 2023 (v nadaljevanju: Navodila), ki jih bo ministrstvo izdalo po podpisu pogodb z izbranimi prijavitelji. Posamezni prijavitelj za izvedbo dejavnosti lahko prejme največ 10 % stroška nakupa hrane, ki mu jo bo ministrstvo dostavilo v skladišča.

Višino dodeljenih sredstev posameznemu prijavitelju bo ministrstvo izračunalo po naslednji formuli:

**X (EUR) =**

**(število evidentiranih prejemnikov prijavitelja v letu 2022/število evidentiranih prejemnikov v letu 2022 vseh izbranih prijaviteljev) x**

**84.839,00 EUR**

# OBDOBJE UPRAVIČENOSTI JAVNIH IZDATKOV IN AKTIVNOSTI

Obdobje upravičenosti javnih izdatkov oziroma izplačil iz proračuna je od datuma podpisa pogodbe z izbranimi partnerskimi organizacijami do najkasneje 31. 3. 2024 oziroma v plačilnih rokih, določenih v veljavnem zakonu o izvrševanju proračuna Republike Slovenije.

Obdobje upravičenosti izvajanja dejavnosti je od dneva izdaje sklepa o izboru do vključno 31. 12. 2023. Do navedenega roka mora partnerska organizacija razdeliti celotno količino dodeljene hrane in izvesti vse spremljevalne ukrepe.

# MERILA ZA IZBOR VLOG

Ocenjevale se bodo le pravočasno prispele in formalno popolne vloge, ki jih bodo predložili prijavitelji, ki bodo izpolnjevali vse pogoje iz 3. poglavja javnega razpisa.

Predlagane dejavnosti se bodo ocenjevale po naslednjih merilih:

*1) Organizacija transporta, skladiščenja in razdeljevanja hrane:*

|  |  |
| --- | --- |
| ***Organizacija transporta in skladiščenje***  | ***Število točk***  |
| *Prijavitelj* ***v vseh******skladiščih*** *zagotavlja tehnično opremo (viličarji, tovorna vozila) in osebje, s pomočjo katerih bo izvajal nemoteno, hitro in učinkovito logistično podporo pri sprejemu, razlaganju, skladiščenju in transportu hrane na razdelilna mesta.* | **3** |
| *Prijavitelj* ***vsaj za polovico*** *skladišč zagotavlja tehnično opremo (viličarji, tovorna vozila) in osebje, s pomočjo katerih bo izvajal nemoteno, hitro in učinkovito logistično podporo pri sprejemu, razlaganju, skladiščenju in transportu hrane na razdelilna mesta.* | **2** |
| *Prijavitelj za* ***manj kot polovico*** *skladišč zagotavlja tehnično opremo (viličarji, tovorna vozila) in osebje, s pomočjo katerih bo izvajal nemoteno, hitro in učinkovito logistično podporo pri sprejemu, razlaganju, skladiščenju in transportu hrane na razdelilna mesta.* | **1** |
| *Prijavitelj* ***ne zagotavlja*** *tehnične opreme (viličarji, tovorna vozila) in osebja v skladiščih.*  | **0** |

|  |  |
| --- | --- |
| ***Organizacija razdeljevanja hrane***  | ***Število točk***  |
| *Prijavitelj* ***na vseh razdelilnih mestih*** *zagotavlja logistično podporo (opremo tj. police/regali, mize in osebje) za sprejem, skladiščenje in razdeljevanje hrane končnim prejemnikom.*  | **2** |
| *Prijavitelj* ***vsaj za polovico razdelilnih mest*** *zagotavlja logistično podporo (oprema tj. police/regali, mize in osebje) za sprejem, skladiščenje in razdeljevanje hrane končnim prejemnikom.*  | **1** |
| *Prijavitelj za* ***manj kot polovico razdelilnih mest******zagotavlja*** *logistično podporo (oprema tj. police/regali, mize in osebje) za sprejem, skladiščenje in razdeljevanje hrane končnim prejemnikom.*  | **0** |

**maksimalno število točk: 5**

*2) Postopek identificiranja upravičenih oseb in kriteriji za dodelitev pomoči:*

|  |  |
| --- | --- |
| ***Postopek identificiranja upravičenih oseb***  | ***Število točk*** |
| *Postopek identificiranja upravičenih oseb je opredeljen in že uveljavljen.* | **1** |
| *Postopek identificiranja upravičenih oseb ni opredeljen ali ni uveljavljen.* | **0** |
| *Postopek omogoča enostavno vključitev novih oseb na sezname prejemnikov pomoči na podlagi presoje, da je oseba v hudi socialni stiski in nujno potrebuje pomoč.* | **1** |
| *Postopek ne omogoča enostavne vključitve novih oseb na sezname prejemnikov pomoči na podlagi presoje, da je oseba v hudi socialni stiski in nujno potrebuje pomoč.* | **0** |
| *Postopek je v celoti ustrezen z vidika preprečevanja zlorab s strani prejemnikov in varovanja njihovega dostojanstva in predvidena je možnost pritožbe v postopku*. | **1** |
| *Postopek ni ustrezen z vidika preprečevanja zlorab s strani prejemnikov in varovanja njihovega dostojanstva ali ni predvidena možnost pritožbe v postopku.* | **0** |

|  |  |
| --- | --- |
| ***Kriteriji za dodelitev pomoči***  | ***Število točk***  |
| *Kriteriji za dodelitev pomoči so objektivni in vnaprej znani.*  | **1** |
| *Kriteriji za dodelitev pomoči niso objektivni ali niso znani vnaprej.* | **0** |
| *Kriteriji za dodelitev pomoči so javno dostopni na vseh razdelilnih mestih.* | **1** |
| *Kriteriji za dodelitev pomoči niso javno dostopni na vseh razdelilnih mestih.* | **0** |

**maksimalno število točk: 5**

*3) Program spremljevalnih ukrepov ter strokovna usposobljenost za izvajanje:*

|  |  |
| --- | --- |
| ***Program spremljevalnih ukrepov ter strokovna usposobljenost za izvajanje***  | ***Število točk***  |
| *Prijavitelj je v vlogi predstavil program spremljevalnih ukrepov, v katerem so cilji in ciljne skupine jasno in merljivo opredeljeni.* | **1** |
| *Prijavitelj je v vlogi predstavil program spremljevalnih ukrepov, v katerem cilji ali ciljne skupine niso jasno in merljivo opredeljene, oziroma prijavitelj ni predstavil programa spremljevalnih ukrepov.* | **0** |
| *Predlagane aktivnosti ustrezajo ciljnim skupinam.* | **1** |
| *Predlagane aktivnosti ne ustrezajo ciljnim skupinam.* | **0** |
| *Prijavitelj ima usposobljeno osebje in primerne prostore za izvedbo predlaganega programa.* | **1** |
| *Prijavitelj nima usposobljenega osebja ali primernih prostorov za izvedbo predlaganega programa.* | **0** |
| *Zagotovljeno je ustrezno spremljanje izvajanja ukrepov.* | **1** |
| *Ustrezno spremljanje izvajanja ukrepov ni zagotovljeno.* | **0** |

***maksimalno število točk: 4***

*4) Sistem spremljanja izvajanja pomoči:*

|  |  |
| --- | --- |
| ***Sistem spremljanja izvajanja pomoči v skladiščih***  | ***Število točk***  |
| *Prijavitelj ima vzpostavljen delujoč sistem spremljanja izvajanja pomoči, ki je računalniško podprt* ***v vseh*** *skladiščih in omogoča dnevno vodenje skladiščnih evidenc.* | **2** |
| *Prijavitelj ima vzpostavljen delujoč sistem spremljanja izvajanja pomoči, ki je računalniško podprt* ***vsaj v polovici*** *skladišč in omogoča dnevno vodenje skladiščnih evidenc.*  | **1** |
| *Prijavitelj v skladiščih* ***nima*** *vzpostavljenega delujočega, računalniško podprtega sistema spremljanja izvajanja pomoči.* | **0** |

|  |  |
| --- | --- |
| ***Sistem spremljanja izvajanja pomoči na razdelilnih mestih***  | ***Število točk***  |
| *Prijavitelj ima vzpostavljen delujoč sistem spremljanja izvajanja pomoči, ki je računalniško podprt* ***na vseh*** *razdelilnih mestih in omogoča sprotno vodenje skladiščnih in drugih evidenc.* | **2** |
| *Prijavitelj ima vzpostavljen delujoč sistem spremljanja izvajanja pomoči, ki je računalniško podprt* ***vsaj v polovici*** *razdelilnih mest in omogoča sprotno vodenje skladiščnih in drugih evidenc.* | **1** |
| *Prijavitelj* ***nima*** *vzpostavljenega delujočega, računalniško podprtega sistema spremljanja izvajanja pomoči na razdelilnih mestih.*  | **0** |

|  |  |
| --- | --- |
| ***Sistem spremljanja izvajanja pomoči po karikateristikah***  | ***Število točk***  |
| *Sistem omogoča spremljanje končnih prejemnikov po spolu, starostni strukturi in posebnih skupinah (migrant, tujec, predstavnik manjšine, invalid, brezdomec).* | ***1*** |
| *Sistem ne omogoča spremljanja končnih prejemnikov po spolu, starostni strukturi in posebnih skupinah (migrant, tujec, predstavnik manjšine, invalid, brezdomec).* | ***0*** |

**maksimalno število točk: 5**

*5) Izkušnje z izvajanjem primerljivih dejavnosti:*

|  |  |
| --- | --- |
| **Kriterij za dodelitev točk** | **Število točk** |
| *Prijavitelj ima vsaj petletne izkušnje z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane)* | ***5*** |
| *Prijavitelj ima vsaj štiriletne izkušnje z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane)* | ***4*** |
| *Prijavitelj ima vsaj triletne izkušnje z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane)* | ***3*** |
| *Prijavitelj ima vsaj dvoletne izkušnje z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane)* | ***2*** |
| *Prijavitelj ima vsaj enoletne izkušnje z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane)* | ***1*** |
| *Prijavitelj nima izkušenj z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane).* | ***0*** |

**maksimalno število točk: 5**

**Skupaj maksimalno točk: 24**

# POSTOPEK IZBORA

## Oblika in vsebina prijave

V razpisni dokumentaciji so prijavni obrazci in priloge, ki jih je treba v skladu z navodili na posameznem dokumentu v celoti izpolniti, kjer je zahtevano, pa podpisati in ožigosati. Obrazci in dokazila so sestavni del vloge prijavitelja. Prijavitelj jih vlogi priloži po vrstnem redu v skladu s spodnjim seznamom prijavnih obrazcev.

V nadaljevanju so priloženi **obrazci,** ki so sestavni del vloge:

Obrazec št. 1: Osnovni podatki o prijavitelju in dejavnosti

Obrazec št. 2: Prijavnica

Obrazec št. 3: Izjava prijavitelja o izpolnjevanju in sprejemanju razpisnih pogojev

**Vlogi je potrebno priložiti še naslednja dokazila:**

* ustanovitveni akt prijavitelja, v kolikor je prijavitelj združenje ali zveza društev in ustanovitveni akt ni javno dostopen;
* življenjepis vodje projekta;
* potrdilo poslovnih bank za vse transakcijske račune prijavitelja, razvidne iz Poslovnega registra Slovenije, da v zadnjih šestih (6-ih) mesecih pred rokom za vložitev prijave ni imel blokiranih transakcijskih računov.

**Prilogi, ki sta del razpisne dokumentacije in se ne priložita vlogi:**

Priloga 1: Vzorec pogodbe o sofinanciranju

Priloga 2: Označba vloge

## Rok in način prijave na javni razpis

Prijavitelji morajo vlogo na javni razpis predložiti po pošti na naslov Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, ali v času poslovnega časa osebno v sprejemni pisarni na naslovu Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana. Vloge na razpis morajo, ne glede na način oddaje, prispeti na naslov ministrstva najkasneje do **7. 7. 2023 do 14.00.**

Posamezni prijavitelj lahko predloži le **eno (1) vlogo za javni razpis** (v nadaljevanju: vloga). Če bo prijavitelj predložil več vlog, bo upoštevana tista vloga, ki bo na ministrstvu evidentirana kot prva prispela, ostale vloge se ne bodo obravnavale in bodo s sklepom predstojnika zavržene ter vrnjene prijavitelju.

Vloga mora biti oddana v papirnati (tiskani) obliki in na **prijavnih obrazcih**, ki so del razpisne dokumentacije, ter mora vsebovati vsa zahtevana **dokazila**, določena v razpisni dokumentaciji. Prijavitelj mora **prijavne obrazce (obrazec 1, obrazec 2 in obrazec 3) predložiti tudi na e-nosilcu podatkov. Drugih dokazil ni potrebno predložiti na e-nosilcu.** Tiskana verzija se mora ujemati z elektronsko. V primeru razlik velja tiskana verzija.

Če prijavitelj posluje z **žigom,** je le-ta obvezen na vseh prijavnih obrazcih. Če z njim ne posluje, na mesta, določena za žig, navede: „Ne poslujemo z žigom.“ Prav tako je **obvezen podpis odgovornih oseb povsod, kjer je to predvideno**.

Vlogo je potrebno poslati ali oddati v zaprtem ovitku, na katerem je naveden naziv in naslov prijavitelja, ter naslov ministrstva. Ovitek mora biti označen z naslednjo navedbo**: „NE ODPIRAJ! VLOGA NA JAVNI RAZPIS ZA IZBOR DEJAVNOSTI RAZDELJEVANJA HRANE IN IZVAJANJA SPREMLJEVALNIH UKREPOV V LETU 2023“.** Vloge, ki bodo nepravilno označene, se ne bodo obravnavale in bodo neodprte vrnjene pošiljatelju.

Za prepozno se šteje vloga, ki ministrstvu **ni bila predložena do navedenega roka**. Prepozne oziroma na napačen naslov prispele vloge se ne bodo obravnavale in bodo s sklepom predstojnika ministrstva zavržene ter vrnjene pošiljatelju.

## Odpiranje, dopolnitev nepopolnih vlog in strokovni pregled vlog

### Odpiranje vlog

Ministrstvo bo izvedlo postopek dodelitve sredstev, kot ga določa veljavni Zakon o javnih financah oziroma Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (v nadaljevanju: Uredba). Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

Odpiranje vlog bo potekalo dne **11. 7. 2023** ob **9.00** v prostorih **Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana** in bo javno.

Odpirale se bodo samo v roku dostavljene, pravilno izpolnjene in označene vloge v zaprtih ovojnicah, in sicer po vrstnem redu prejema. Vloge z nepravilno izpolnjenimi in označenimi ovojnicami bo ministrstvo vrnilo pošiljatelju.

O odpiranju vlog bo strokovna komisija sproti vodila zapisnik.

Pri odpiranju vlog ugotavlja strokovna komisija popolnost vlog glede na to, če so bili predloženi vsi zahtevani dokumenti (**formalna popolnost).**

Za **formalno nepopolno** se šteje vloga, ki ne vsebuje vseh prijavnih obrazcev, obveznih dokazil ter podatkov, zahtevanih v besedilu javnega razpisa in razpisni dokumentaciji, in ki ne vsebuje e-nosilca s prijavnimi obrazci. Za formalno nepopolno se šteje tudi vloga, ki ni ožigosana na predvidenih mestih oziroma označena z navedbo „Ne poslujemo z žigom.“ in ni podpisana s strani odgovornih oseb.

### Dopolnitev formalno nepopolnih vlog

V primeru formalno nepopolnih vlog bo strokovna komisija v roku **8 dni** od zaključka odpiranja prijavitelje pozvala, da vloge dopolnijo. Poziv za dopolnitev vlog bo posredovan priporočeno s povratnico po pošti na naslov prijavitelja, naveden v prijavnem obrazcu. Prijavitelji morajo biti v tem času dostopni za dvig pošte.

Prijavitelj v dopolnitvi vloge ne sme spreminjati:

* delov vloge, ki določajo višino zaprošenih sredstev,
* delov vloge, ki se vežejo na tehnične specifikacije predmeta vloge (število uporabnikov, kapacitete skladišč ipd.),
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Dopolnitve mora prijavitelj posredovati ministrstvu v roku, ki ga določi komisija, oziroma najkasneje v 15 dneh na naslov: **Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana**. Dopolnitev se mora sklicevati na številko poziva ministrstva k dopolnitvi.

V kolikor prijavitelj v roku, ki ga določi komisija, oziroma najkasneje v 15 dneh, vloge ustrezno ne dopolni, se vloga s sklepom predstojnika ministrstva zavrže.

Prijavitelj v vlogi ne sme spreminjati:

* tistega dela, ki se veže na tehnične specifikacije predmeta vloge
* elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je naročnik prejel v postopku dodelitve sredstev.

### Strokovni pregled popolnih vlog

Strokovna komisija bo opravila strokovni pregled popolnih vlog. Preverila bo **izpolnjevanje pogojev za kandidiranje na javni razpis,** določenih v 3. poglavju javnega razpisa, in **ocenila vlogo na podlagi meril**, določenih v 7. poglavju javnega razpisa.

**V primeru, da prijavitelj ne bo izpolnjeval vseh pogojev, določenih v 3. poglavju javnega razpisa, bo vloga zavrnjena in ne bo predmet strokovnega pregleda na podlagi meril.**

V postopku ocenjevanja bodo vloge ocenjene glede na merila, določena v 7. poglavju javnega razpisa. Na osnovi rezultatov ocenjevanja bo strokovna komisija oblikovala predlog prejemnikov sredstev.

V predlog prejemnikov sredstev se bodo uvrstile vloge, ki bodo dosegle **najmanj 15 točk**. V kolikor bo prijavitelj pri ocenjevanju po katerem koli od meril, določenih v poglavju 7 razpisne dokumentacije, prejel manj kot 3 točke, ne bo predlagan za izbor in bo njegova vloga s sklepom zavrnjena.

Strokovna komisija lahko od prijaviteljev zahteva tudi dodatna pojasnila oziroma obrazložitve o dejavnosti ter njihovo prilagoditev, ki ne bo pomenila spremembe v smislu drugega odstavka 10. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Url. RS, št. 56/2011). V primeru, da pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

## Zagotovitev načela enakih možnosti, enakosti spolov, nediskriminacije

Javni razpis je oblikovan tako, da je zagotovljena enakost med spoloma in nediskriminacija za vse vključene in tudi za prijavitelje v skladu z zakonodajo, ki ureja predmetno področje.

# OBVEŠČANJE O IZBIRI

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva oziroma oseba, ki bo od njega pooblaščena za sprejetje odločitve o izboru.

Ministrstvo bo prijavitelje o izidu razpisa obvestilo najkasneje v 60-ih dneh od zaključka odpiranja vlog. Rezultati razpisa so informacije javnega značaja in bodo objavljeni na spletnih straneh ministrstva [www.mddsz.gov.si](http://www.mddsz.gov.si).

Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju. V primeru, da se prijavitelj v roku 8 (osmih) dni od prejema sklepa o izbiri in poziva k podpisu pogodbe o sofinanciranju nanj ne odzove, se šteje, da je umaknil vlogo.

V kolikor izbranega prijavitelja predstavlja združenje ali zvezo društev, je prijavitelj v roku 14 dni od izdaje sklepa o izboru dolžan ministrstvu predložiti pogodbe o medsebojnih razmerjih, pravicah in obveznostih sodelujočih organizacij, kar je predpogoj za podpis pogodbe o sofinanciranju s strani ministrstva.

Pogodba o medsebojnih razmerjih, pravicah in obveznostih za izvajanje dejavnosti mora vsebovati naslednje elemente:

1. naziv in naslov vseh pogodbenih strank;
2. odgovorne osebe, ki so zakoniti zastopniki vsake od pogodbenih strank;
3. davčne številke;
4. matične številke;
5. predmet pogodbe;
6. veljavnost pogodbe (od – do);
7. pravice in obveznosti vsake pogodbene stranke;
8. metodologijo razdelitve javnih sredstev med pogodbene stranke,
9. rok za prenakazilo sorazmernega deleža sredstev glede na metodologijo in TRR, na katerega bodo sredstva nakazana.

## Pravno varstvo

Zoper odločitev ministrstva je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v toliko izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Tožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju dejavnosti z izbranimi prijavitelji.

# VAROVANJE OSEBNIH PODATKOV IN JAVNA OBJAVA PODATKOV O DODELJENIH SREDSTVIH

Varovanje osebnih podatkov bo zagotovljeno v skladu z veljavno zakonodajo.

Izbrani prijavitelj se s predložitvijo vloge na javni razpis strinja z javno objavo podatkov o dodeljenih sredstvih. Objavljeni bodo osnovni podatki o dejavnosti v skladu z zakonom, ki ureja dostop do informacij javnega značaja.

Podatke, navedene v vlogi, lahko ministrstvo in drugi organi, ki so vključeni v spremljanje izvajanja, upravljanja, nadzora in revizije javnega razpisa, uporabijo za evidence oziroma sezname in analize.

# PRISTOJNOSTI, ODGOVORNOSTI IN NALOGE PRIJAVITELJEV, IZBRANIH NA JAVNEM RAZPISU

Pristojnosti, odgovornosti in naloge izbranih prijaviteljev bodo določene v pogodbi o sofinanciranju dejavnosti razdeljevanja hrane in izvajanja spremljevalnih ukrepov v letu 2023.

# INFORMIRANJE IN OBVEŠČANJE JAVNOSTI

V skladu z 19. členom Uredbe (EU) št. 223/2014 Evropskega parlamenta in Sveta z dne 11. marca 2014 o Skladu za evropsko pomoč najbolj ogroženim morajo izbrani prijavitelji med izvajanjem dejavnosti javnost obveščati o podpori iz Sklada za evropsko pomoč najbolj ogroženim tako, da izobesijo vsaj en plakat (velikosti najmanj A3) z informacijami o dejavnosti, vključno z informacijami o finančni podpori EU ali emblem EU primerne velikosti ter logotip ministrstva, na javnosti dobro vidnem mestu. To zahtevo je potrebno izpolniti na vseh mestih, kjer se deli hrana, razen če način razdeljevanja tega ne dopušča. Pri izpolnjevanju zahteve se končnih prejemnikov ne sme stigmatizirati.

Izbrani prijavitelji, ki imajo svojo spletno stran, morajo na njej objaviti kratek opis dejavnosti, vključno z njegovimi cilji in rezultati, pri čemer poudarijo finančno podporo EU in ministrstva.

V vseh ukrepih obveščanja in komuniciranja morajo objaviti emblem EU in logotip ministrstva, skupaj z navedbo, da dejavnost sofinancirata EU iz Sklada za evropsko pomoč najbolj ogroženim in ministrstvo. Prav tako se v največji možni meri ustrezno označi dokumentacija, ki nastaja v postopkih izvajanja dejavnosti.

# RAZPISNA DOKUMENTACIJA IN DODATNE INFORMACIJE

Razpisno dokumentacijo in informacije v zvezi z namenom javnega razpisa lahko zainteresirani prijavitelji v razpisnem roku pridobijo na spletni strani ministrstva [www.mddsz.gov.si](http://www.mddsz.gov.si) ali jo naročijo pri ge. Mateji Maji Hrovat po elektronski pošti na elektronskem naslovu: mateja-maja.hrovat@gov.si.

Zainteresirani prijavitelji lahko na elektronski naslov mateja-maja.hrovat@gov.si do vključno **2. 7. 2023** zastavijo vprašanja v zvezi z javnim razpisom. Odgovori na pogosto zastavljena vprašanja bodo objavljeni na spletni strani [www.mddsz.gov.si](http://www.mddsz.gov.si) najkasneje do **4. 7. 2023**.

Ministrstvo bo organiziralo informativno delavnico za potencialne prijavitelje, kjer bo podrobneje predstavljen javni razpis. Delavnica bo potekala dne **29. 6. 2023 ob 10.00** preko spleta. Zainteresirani prijavitelji pošljejo prijavo do **28. 6. 2023 do 15.00** na elektronski naslov mateja-maja.hrovat@gov.si.

Obrazec št. 1

**OSNOVNI PODATKI O PRIJAVITELJU**

*Izpolni Ministrstvo za delo, družino, socialne zadeve in enake možnosti:*

*SPIS številka vloge: \_\_\_\_\_\_\_\_\_\_\_\_\_\_\_\_\_*

*Zaporedna številka vloge:\_\_\_\_\_\_\_\_\_\_\_\_\_\_*

1. **PRIJAVITELJ**

|  |  |
| --- | --- |
| Naziv prijavitelja |  |
| Pravnoorganizacijska oblika |  |
| Matična številka |  |
| Davčna številka |  |
| Naslov |  |
| Poštna številka in kraj |  |
| e-pošta*splošen elektronski naslov* |  |
|  |  |
| Ime in priimek odgovorne osebe |  |
| Telefon  |  |
| e-pošta  |  |
|  |
| Ime in priimek kontaktne osebe |  |
| Telefon  |  |
| e-pošta |  |
| Vodja projekta[[1]](#footnote-1) |  |
|  |
| Naziv banke  |  |
| Številka poslovnega računa |  |
| Dejavnosti, ki jih prijavitelj izvaja na področju socialnega varstva |  |
|  |
| Število prejemnikov pomoči v letu 2022 |  |
|  |

1. **PODATKI O SKLADIŠČIH, RAZDELILNIH MESTIH TER PREJEMNIKIH POMOČI**

*(V spodnji tabeli vpišite zahtevane podatke. Po potrebi razširite tabeli. Na podlagi navedenih podatkov bo ministrstvo preverjalo izpolnjevanje pogoja zagotavljanja operativnih zmogljivosti za izvedbo dejavnosti, pogoja glede vzpostavljene lokalnega mreže in izračunalo višino dodeljenih sredstev).*

|  |
| --- |
| *2.1 SKLADIŠČA[[2]](#footnote-2) (skladišče, kamor bi ministrstvo lahko dostavilo hrano)* |
| Naziv in naslov  | Razpoložljiva tehnična oprema (npr. viličarji, tovorna vozila) | Razpoložljivo osebje (št. zaposlenih in prostovoljcev) | Računalniško podprt sistem spremljanja[[3]](#footnote-3) (DA/NE) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| *2.2 RAZDELILNA MESTA (lokacije, na katerih se bo razdeljevala hrana, dostavljena s strani ministrstva)* |
| Statistična regija[[4]](#footnote-4) | Nazivi razdelilnih mest[[5]](#footnote-5) | Razdelilna mesta, za katera ima partnerska organizacija zagotovljeno opremo, tj. police/regali, mize in osebje[[6]](#footnote-6) | Razdelilna mesta, za katera ima partnerska organizacija zagotovljeno zadostno število osebja[[7]](#footnote-7) | Razdelilna mesta, za katera ima partnerska organizacija zagotovljeno opremo računalniško podprt sistem[[8]](#footnote-8) |
| [Osrednjeslovenska regija](https://sl.wikipedia.org/wiki/Osrednjeslovenska_regija) |  |  |  |  |
| [Gorenjska regija](https://sl.wikipedia.org/wiki/Gorenjska_regija) |  |  |  |  |
| [Primorsko-notranjska regija](https://sl.wikipedia.org/wiki/Primorsko-notranjska_regija) |  |  |  |  |
| Goriška regija |  |  |  |  |
| [Obalno-kraška regija](https://sl.wikipedia.org/wiki/Obalno-kra%C5%A1ka_regija) |  |  |  |  |
| Pomurska regija |  |  |  |  |
| [Jugovzhodna Slovenija](https://sl.wikipedia.org/wiki/Jugovzhodna_Slovenija) |  |  |  |  |
| [Podravska regija](https://sl.wikipedia.org/wiki/Podravska_regija) |  |  |  |  |
| [Koroška regija](https://sl.wikipedia.org/wiki/Koro%C5%A1ka_regija) |  |  |  |  |
| [Savinjska regija](https://sl.wikipedia.org/wiki/Savinjska_regija) |  |  |  |  |
| [Zasavska regija](https://sl.wikipedia.org/wiki/Zasavska_regija) |  |  |  |  |
| [Posavska regija](https://sl.wikipedia.org/wiki/Posavska_regija) |  |  |  |  |

Obrazec št. 2

**PRIJAVNICA**

1. Razdeljevanje hrane[[9]](#footnote-9)

|  |
| --- |
| 1.1 Opišite, kako boste zagotavljali logistično podporo (tehnična oprema in osebje) pri sprejemu, razlaganju, skladiščenju hrane v skladiščih ter transportu hrane iz skladišč na razdelilna mesta. Opišite tudi logistično podporo (oprema in osebje) za sprejem, skladiščenje in razdeljevanje hrane končnim prejemnikom na razdelilnih mestih in drugih lokacijah (največ pol strani).  |
|  |
| 1.2 Opišite, na kakšen način boste ugotavljali upravičenost oseb do pomoči. Opišite ali je postopek identificiranja poznan vsem deležnikom (npr. strokovnim sodelavcem, prostovoljcem). Jasno navedite, kako lahko oseba pridobi pomoč (kakšen je postopek vključitve na seznam prejemnikov, ali je predvidena možnost pritožbe v postopku). Navedite, kako varujete dostojanstvo prejemnikov pomoči in kako preprečujete morebitne zlorabe s strani prejemnikov pomoči. Kriterije, ki jih uporabljate za dodelitev pomoči navedite in opišite. Opredelite, ali imate kriterije za dodelitev pomoči znane vnaprej. Opredelite, ali so kriteriji javno objavljeni in navedite odstotek razdelilnih mest, na katerih so kriteriji javno objavljeni (največ pol strani).  |
|  |
| 1.3 Opišite postopek razdeljevanja hrane upravičenim prejemnikom, zlasti tistim, ki nimajo možnosti prevzema paketa na razdelilnem mestu (največ pol strani). |
| 1.4 Opišite, kako boste zagotavljali spremljanje prejete in razdeljene hrane ter končnih prejemnikov (opis računalniško podprtega sistema spremljanja izvajanja pomoči v skladiščih in razdelilnih mestih[[10]](#footnote-10)). Ob tem upoštevajte zahteve javnega razpisa po dnevnem vodenju skladiščnih evidenc in spremljanju končnih prejemnikov po spolu in ekonomsko-socialnem statusu tj. navedite, ali vam sistem omogoča spremljanje končnih prejemnikov po spolu, starostni strukturi in posebnih skupinah. |

1. Spremljevalni ukrepi

|  |
| --- |
| ***2.1 Opišite, s katerim ukrepom (aktivnostjo) boste pomagali vašim prejemnikom ter prispevali k njihovi boljši socialni vključenosti. Navedite, zakaj ste se odločili za ta ukrep (aktivnost).*** |
|  |
| ***2.2 Opišite vaše kadrovske vire za izvedbo predlaganih spremljevalnih ukrepov, njihovo usposobljenosti ter opišite prostore za izvedbo spremljevalnih ukrepov (največ pol strani)*** |
|  |
| ***2.3 Kako boste spremljali izvajanje predlaganih spremljevalnih ukrepov (največ pol strani)?*** |
|  |

1. Reference

|  |
| --- |
| 3.1 Opišite vaše izkušnje z izvajanjem primerljivih dejavnosti (nudenje pomoči ogroženim osebam v obliki svetovanja in razdeljevanja hrane) in navedite, koliko let izkušenj imate z izvajanjem primerljivih dejavnosti (kot organizacija - tj. prijavitelj) (največ pol strani). |
|  |

Obrazec št. 3

Javni razpis za izbor dejavnosti razdeljevanja hrane in izvajanja spremljevalnih ukrepov v okviru Operativnega programa za hrano in/ali osnovno materialno pomoč iz sklada za evropsko pomoč najbolj ogroženim

**IZJAVA PRIJAVITELJA O IZPOLNJEVANJU IN SPREJEMANJU RAZPISNIH POGOJEV**

*(Ustrezno obkrožite trditve v obrazcu, ki veljajo za vašo organizacijo, in jo priložite k vlogi).*

|  |  |
| --- | --- |
| **Naziv prijavitelja:** |  |

S podpisom odgovorne osebe in žigom na tej izjavi izjavljamo, da:

|  |  |  |
| --- | --- | --- |
| 1. Za stroške dejavnosti, za katere dajemo vlogo, nismo in ne bomo prejeli pomoči iz drugih javnih virov (dvojno financiranje).
 | DA | NE |
| 1. Imamo vzpostavljeno lokalno mrežo za razdeljevanje hrane.
 | DA | NE |
| 1. Zagotavljamo higienske in tehnične pogoje skladiščenja hrane v skladiščih in na razdelilnih mestih v skladu z zakonodajo.
 | DA | NE |
| 1. Imamo upravne, finančne in operativne zmogljivosti za izvedbo dejavnosti.
 | DA | NE |
| 1. V primeru izbora na tem javnem razpisu bomo zagotovili ustrezno opremo in osebje v vseh skladiščih in na vseh razdelilnih mestih, navedenih v vlogi, za nemoten sprejem, raztovarjanje, skladiščenje, transport in razdeljevanje hrane ter vodenje evidenc o prejeti in razdeljeni hrani.
 | DA | NE |
| 1. Soglašamo, da lahko Ministrstvo za delo, družino, socialne zadeve in enake možnosti za potrebe tega javnega razpisa izpolnjevanje pogojev preveri na terenu in pridobi dokazila iz uradnih evidenc.
 | DA | NE |
| 1. Soglašamo z javno objavo podatkov o dejavnosti ter odobrenih in izplačanih denarnih sredstvih v skladu z zakonom, ki ureja dostop do informacij javnega značaja.
 | DA | NE |
| 1. So vsi podatki, ki smo jih navedli v vlogi, resnični in ustrezajo dejanskemu stanju na dan oddaje vloge na javni razpis.
 | DA | NE |
| 1. Soglašamo, da lahko Ministrstvo za delo, družino, socialne zadeve in enake možnosti zahteva dodatna pojasnila ali dokazila v zvezi z izpolnjevanjem drugih razpisnih pogojev ter ugotavljanjem verodostojnosti navedenih podatkov v vlogi.
 | DA | NE |
| 1. Smo preučili besedilo javnega razpisa, razpisno dokumentacijo, vzorec pogodbe o sofinanciranju, ki so del razpisne dokumentacije in sprejemamo vse pogoje in ostale zahteve, vsebovane v njih.
 | DA | NE |
| 1. V primeru izbora na tem javnem razpisu bomo pred podpisom pogodbe o sofinanciranju Ministrstvu za delo, družino, socialne zadeve in enake možnosti predložili pogodbo o medsebojnih razmerjih in obveznostih za izvajanje dejavnosti v roku 14 dni od izdaje sklepa o izboru *(trditev obkrožijo prijavitelji, ki predstavljajo združenja organizacij ali zveze društev)*
 | DA | NE |

S podpisom odgovorna oseba prijavitelja pod kazensko in materialno odgovornostjo potrjuje resničnost podane izjave.

|  |  |  |
| --- | --- | --- |
| Kraj in datum: | Žig: | Ime in priimek odgovorne osebe ter podpis: |
|  |  |

Priloga 1

**VZOREC POGODBE O SOFINANCIRANJU**

*(Vzorec pogodbe je del razpisne dokumentacije, ki je NI potrebno izpolnjevati in prilagati vlogi na javni razpis, vendar morate biti z vsebino seznanjeni. Vzorec pogodbe je informativnega značaja. Ministrstvo si pridružuje pravico do dopolnitve pogodbe. S podpisom Izjave prijavitelja o izpolnjevanju in sprejemanju razpisnih pogojev prijavitelj izrazi strinjanje z določili vzorca pogodbe).*

**REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE** **IN ENAKE MOŽNOSTI,** Štukljeva cesta 44, Ljubljana, ki ga zastopa minister, Luka Mesec

Matična številka: 5022860000,

Davčna številka: SI 76953475,

Enotni zakladniški račun (EZR): SI56 0110 0630 0109 972, odprt pri UJP

(v nadaljevanju: **ministrstvo**)

podpisnik pogodbe: Luka Mesec, minister

in

***NAZIV PARTNERSKE ORGANIZACIJE***

*naslov partnerske organizacije,*

*ki ga/jo zastopa ime in priimek odgovorne osebe*

*Matična številka: xxx*

*Davčna številka: xxx*

*TRR: SI56 xx (navedba št. TRR in banke)*

(v nadaljevanju: **partnerska organizacija**)

|  |
| --- |
| Podpisnik:  |
|  |

na podlagi:

* Uredbe (EU) št. 223/2014 Evropskega parlamenta in Sveta z dne 11. 3. 2014 o Skladu za evropsko pomoč najbolj ogroženim (v nadaljevanju: Uredba);
* Zakona o javnih financah (Uradni list RS, št. 11/11 - uradno prečiščeno besedilo, 14/13 - popr., 101/13, 55/15 – ZfisP, 96/15 - ZIPRS1617, 13/18, [195/20](http://www.uradni-list.si/1/objava.jsp?sop=2020-01-3501) – odl. US in [18/23](http://www.uradni-list.si/1/objava.jsp?sop=2023-01-0348) – ZDU-1O);
* Zakona o izvrševanju proračunov Republike Slovenije za leti 2022 in 2023 (Uradni list RS, št. [187/21](http://www.uradni-list.si/1/objava.jsp?sop=2021-01-3713), [206/21](http://www.uradni-list.si/1/objava.jsp?sop=2021-01-4283) – ZDUPŠOP, [129/22](http://www.uradni-list.si/1/objava.jsp?sop=2022-01-3079), [140/22](http://www.uradni-list.si/1/objava.jsp?sop=2022-01-3442) – ZSDH-1A in [150/22](http://www.uradni-list.si/1/objava.jsp?sop=2022-01-3736) – ZIPRS2324),
* Proračuna Republike Slovenije za leto 2023 (Uradni list RS, št. 187/21 in 150/22 skupaj z vsemi spremembami proračuna),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim (v nadaljevanju: OP MPO);
* Javnega razpisa za izbor dejavnosti razdeljevanja hrane in izvajanja spremljevalnih ukrepov v okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim (Uradni list RS, št. XX)
* Sklepa ministra, št. XX, z dne XX. XX. 2023

skleneta

**POGODBO št.: C2611-23-05……..**

**o sofinanciranju dejavnosti razdeljevanja hrane in izvajanja spremljevalnih ukrepov v letu 2023**

**I. UVODNE DOLOČBE**

1. člen

(ugotovitvene določbe)

Pogodbeni stranki uvodoma ugotavljata, da:

1. so udeleženci, v skladu z OP MPO, vključeni v izvajanje dejavnosti:
	* ministrstvo kot organ upravljanja (v nadaljevanju: ministrstvo);
	* Ministrstvo za finance kot organ za potrjevanje (v nadaljevanju: organ za potrjevanje);
	* Urad Republike Slovenije za nadzor proračuna kot revizijski organ (v nadaljevanju: revizijski organ);
	* partnerska organizacija, ki jo ministrstvo izbere za izvajanje dejavnosti razdeljevanja hrane in izvajanja spremljevalnih ukrepov.
2. je ministrstvo v Uradnem listu RS št. XX dne XX. XX. 2023 objavilo Javni razpis za izbor dejavnosti razdeljevanja hrane in izvajanja spremljevalnih ukrepov v okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim
3. je bila dejavnost, ki jo bo izvajala *naziv partnerske organizacije*, izbrana na podlagi vloge na javni razpis in Sklepa ministra (št. dokumenta: xxx z dne XX. XX. 2023).

**II. PREDMET POGODBE**

1. člen

(predmetpogodbe)

(1) Predmet te pogodbe je sofinanciranje dejavnosti razdeljevanja hrane in izvajanja spremljevalnih ukrepov v letu 2023 skladno z vlogo partnerske organizacije (z morebitnimi dopolnitvami in popravki, v nadaljevanju: vloga), opredelitev medsebojnih odnosov in pravic ter obveznosti med ministrstvom in partnersko organizacijo.

(2) Dejavnost predstavlja:

* sprejem in skladiščenje hrane, dodeljene s strani ministrstva,
* distribucijo hrane iz skladišč na razdelilna mesta,
* obveščanje najbolj ogroženih oseb o razpoložljivi hrani,
* ugotavljanje upravičenosti najbolj ogroženih oseb do pomoči,
* brezplačno razdeljevanje hrane najbolj ogroženim osebam na razdelilnih mestih,
* brezplačno dostavo hrane najbolj ogroženim osebam v zavetišča, materinske domove, varne hiše, prehodne domove, zatočišča, krizne centre, dnevne centre, sprejemne centre za odvisnike, brezdomce, žrtve nasilja, socialno najbolj izključenim osebam pa tudi na dom ali na ulico (brezdomci),
* obveščanje o spremljevalnih ukrepih in spodbujanje k udeležbi v tiste ukrepe, ki bi najbolj pripomogli k boljši socialni vključenosti najbolj ogrožene osebe,
* izvajanje spremljevalnih ukrepov po programu iz vloge;
* spremljanje prejete in razdeljene hrane (vodenje skladiščnih evidenc),
* spremljanje končnih prejemnikov po spolu in ekonomsko-socialnem statusu (otroci, stari 15 let ali manj, osebe, stare 65 let ali več, ženske, migranti, tujci, predstavniki manjšine, invalidi, brezdomci),
* poročanje o izvajanju dejavnosti.
1. člen

(upravičeni stroški in dokazila)

(1) Upravičeni stroški izvajanja dejavnosti so:

1. upravni stroški ter stroški prevoza in skladiščenja partnerske organizacije po pavšalni stopnji največ 5 % stroškov nakupa hrane;
2. stroški spremljevalnih ukrepov, ki jih izvajajo in prijavijo partnerske organizacije, po pavšalni stopnji največ 5 % stroškov nakupa hrane.

(2) Stroškov iz prvega odstavka partnerski organizaciji ni treba dokazovati. Podlaga za izplačilo je potrjeni zahtevek za izplačilo z obveznimi prilogami v skladu z Navodili za izvajanje in spremljanje dejavnosti razdeljevanja hrane in izvajanja spremljevalnih ukrepov v letu 2023 (v nadaljevanju: Navodila), ki so sestavni del in priloga te pogodbe.

**III. VREDNOST POGODBE**

1. člen

(vrednost pogodbe)

(1) Ministrstvo bo partnerski organizaciji zagotavljalo sredstva v višini največ XX EUR (z besedo: ………. evrov in … centov) za sofinanciranje upravičenih stroškov dejavnosti po tej pogodbi.

(2) Ministrstvo bo partnerski organizaciji zagotavljalo namenska sredstva za sofinanciranje upravičenih stroškov dejavnosti po tej pogodbi v proračunu Republike Slovenije na naslednjih postavkah:

1. PP 140074 EU 14-20 Sklad evropske pomoči za najbolj ogrožene v RS - EU v višini …………….. EUR;
2. PP 140075 EU 14-20 Sklad evropske pomoči za najbolj ogrožene v RS - slovenska udeležba v višini ………… EUR;
3. PP 211190 Sklad evropske pomoči za najbolj ogrožene v RS – 14-20 – EU - ReactEU v višini:::::::::::::::::::::: EUR.
4. člen

(izplačila sredstev – zahtevek za izplačilo)

(1) Partnerska organizacija izstavi dva ločena zahtevka za izplačilo, enega za obračun upravnih stroškov in drugega za obračun stroškov spremljevalnih ukrepov. Osnova za izplačilo sredstev je usklajen in s strani ministrstva potrjen zahtevek za izplačilo z obveznimi prilogami. Partnerska organizacija bo ministrstvu izstavila zahtevek za izplačilo kot e-račun v skladu z zakonom in podzakonskimi predpisi, ki urejajo opravljanje plačilnih storitev za proračunske uporabnike. Partnerska organizacija v e-računu navede tudi številko pogodbe iz naslova C2611-23-05…… Vsebino zahtevka za izplačilo ter priloge predpisujejo Navodila.

(2) Partnerska organizacija zahtevka za izplačilo posreduje ministrstvu do 31. 1. 2024 po zaključku dobave hrane v centralna skladišča, ki bo predvidoma izvedena v mesecu oktobru, pri tem mora upoštevati roke za izplačila iz proračuna v skladu s šestim odstavkom tega člena.

(3) Ministrstvo bo zahtevke za izplačilo z obveznimi prilogami usklajevalo s partnersko organizacijo v skladu s postopki preverjanja, določenimi v Navodilih. Ministrstvo opravi preverjanje popolnosti in pravilnosti zahtevka za izplačilo v 30 dneh od prejema popolnega zahtevka za izplačilo, v primeru dopolnitve pa najpozneje v 90 dneh.

(4) Ministrstvo bo v primeru ugotovljenih napak ali nepravilnosti zahtevek za izplačilo v celoti zavrnilo. Podrobnejši postopek bo določen v Navodilih.

(5) Ministrstvo bo partnerski organizaciji sredstva nakazalo na transakcijski račun, ki je naveden na prvi strani te pogodbe*,* pri čemer mora biti navedeni transakcijski račun, odprt v Republiki Sloveniji ter razviden iz registra transakcijskih računov pri Agenciji Republike Slovenije za javnopravne evidence in storitve (AJPES).

(6) Sredstva, izkazana na usklajenem zahtevku za izplačilo, bo ministrstvo partnerski organizaciji izplačalo v 30 dneh po potrditvi zahtevka za izplačilo.

**IV. ROK ZA IZVEDBO**

1. člen

(obdobje upravičenosti)

(1) Obdobje upravičenosti izvajanja dejavnosti partnerske organizacije je od izdaje sklepa o izboru do vključno 31. 12. 2023. Do navedenega roka mora partnerska organizacija razdeliti celotno količino dobavljene hrane in izvesti vse spremljevalne ukrepe.

(2) Obdobje upravičenosti javnih izdatkov (izplačil iz proračuna) je od datuma podpisa pogodbe do 31. 3. 2024.

**V. PRAVICE IN OBVEZNOSTI MINISTRSTVA**

1. člen

(obveznosti ministrstva)

(1) Ministrstvo se zavezuje, da bo:

* partnerski organizaciji po podpisu pogodbe posredovalo Navodila;
* poskrbelo za dobavo hrane v centralna skladišča partnerske organizacije;
* usklajevalo, preverjalo in potrjevalo zahtevke za izplačilo partnerske organizacije;
* preprečevalo, odkrivalo, evidentiralo in odpravljalo morebitne nepravilnosti na nivoju dejavnosti;
* zagotavljalo revizijsko sled in hrambo dokumentov v skladu z Uredbo in Zakonom o varstvu dokumentarnega in arhivskega gradiva ter arhivih;
* spremljalo in nadziralo izvajanje te pogodbe ter namensko porabo sredstev;
* opravljalo druge naloge organa upravljanja v skladu z Uredbo.

(2) Ministrstvo si pridržuje pravico, da lahko v času trajanja pogodbe o sofinanciranju spremeni oziroma dopolni Navodila in se zavezuje, da bo partnersko organizacijo pisno seznanilo z njihovimi spremembami oziroma dopolnitvami.

**VI. OBVEZNOSTI PARTNERSKE ORGANIZACIJE**

1. člen

(obveznosti partnerske organizacije)

(1) Partnerska organizacija se zavezuje, da bo opravljala sledeče naloge:

* dejavnost izvajala skladno z vsebino predložene vloge na javni razpis, veljavnimi predpisi in dokumenti zadevnega področja ter Navodili;
* vodila ločeno računovodsko in analitično evidenco o sofinancirani dejavnosti;
* hranila dokumentacijo o dejavnosti najmanj 10 let po zaključku dejavnosti;
* zagotavljala ministrstvu, organu za potrjevanje, revizijskemu organu ter drugim nadzornim slovenskim organom in pristojnim organom EU informacije o poteku dejavnosti ter doseganju ciljev in rezultatov;
* zagotavljala ministrstvu, organu za potrjevanje, revizijskemu organu ter drugim nadzornim slovenskim organom in pristojnim organom EU dostopnost dokumentacije o dejavnosti;
* zagotavljala informiranje in obveščanje javnosti, še zlasti končnih prejemnikov, o dejavnosti v skladu z Navodili;
* obveščala ministrstvo o spremembah dejavnosti;
* pripravljala in posredovala zahtevke za izplačilo sredstev iz proračuna v skladu z Navodili,
* zagotavljala podatke za potrebe spremljanja, zahtevkov za izplačila ter zahtevkov za povračila;
* pripravila poročila o poteku in izvajanju dejavnosti v skladu z Navodili;
* na zahtevo ministrstva pripravila in posredovala tudi izredna poročila s predpisano vsebino in v roku, ki ga določi ministrstvo;
* o ugotovljenih nepravilnostih nemudoma obvestila ministrstvo;
* zagotavljala higienske in tehnične pogoje skladiščenja hrane v skladiščih in na razdelilnih mestih v skladu z Zakonom o zdravstveni ustreznosti živil in izdelkov ter snovi, ki prihajajo v stik z živili (Uradni list RS, št. 52/00, 42/02 in 47/04 – ZdZPZ), Uredbo o higieni živil (ES) št. [852/2004](http://eur-lex.europa.eu/LexUriServ/LexUriServ.do?uri=DD:13:34:32004R0852:SL:PDF) z vsemi spremembami in Smernicami dobrih higienskih navad na načelih HACCP v trgovinski dejavnosti;
* obvestila ministrstvo o odgovornih osebah v skladiščih in odgovornih osebah na razdelilnih mestih;

zagotovila logistično podporo (opremo in osebje) v skladiščih za nemoten, hiter in učinkovit sprejem in razlaganje hrane od dobavi;

* opremila z žigom, datumom in podpisom dobavnico in izvod transportne listine, ki jo je potrebno vrniti prevozniku, ter zabeležiti morebitne nepravilnosti;
* preverila skladnost podatkov na dobavnici s prejeto hrano;
* preverila ustreznost dobavljenih izdelkov skladno z Navodili (rok trajanja, označbe, pakiranje);
* organizirala in izpeljala distribucijo hrane iz skladišč na razdelilna mesta;
* zagotovila logistično podporo za sprejem, skladiščenje in razdeljevanje hrane končnim prejemnikom tako na razdelilnem mestu kot tudi na drugih lokacijah (materinski domovi, zavetišča, itd.);
* spremljala podatke o količini prejetih in razdeljenih izdelkov ter o njih poročala ministrstvu v skladu z Navodili;
* spremljala stanje zalog hrane na razdelilnih mestih ter o tem poročala ministrstvu v skladu z Navodili;
* obvestila skrbnika pogodbe na ministrstvu o začetku razdeljevanja hrane;
* spremljala končne prejemnike v skladu z Navodili;
* pomoč končnim prejemnikom zagotovila čim prej in brezplačno;
* zagotovila, da se pomoč dodeli po preverjanju upravičenosti končnega prejemnika;
* razdelila hrano končnim prejemnikom pred potekom roka trajanja izdelka in do roka, ki ga določi ministrstvo;
* izvajala spremljevalne ukrepe v skladu s prijavo na javni razpis, spremljala njihovo izvajanje in o njih poročala ministrstvu;
* pri dodeljevanju pomoči zagotavljala načelo enakih možnosti, enakosti spolov in nediskriminacije.

(2) Partnerska organizacija bo ravnala v skladu z Navodili in vsemi morebitnimi spremembami oz. dopolnitvami Navodil, ki ji jih bo ministrstvo naknadno sporočilo oz. posredovalo. Partnerska organizacija jih je dolžna spoštovati in upoštevati od datuma njihovega prejema dalje.

1. člen

 (kazalniki)

(1) Partnerska organizacija se zaveže, da bo redno spremljala naslednje kazalnike:

* skupna količina razdeljene pomoči v hrani, od tega:

 a) ocena % hrane, sofinancirane iz OP MPO, v skupni količini hrane, ki jo bo partnerska organizacija razdelila v preteklem letu;

b) ocenjeno število razdeljenih paketov hrane, ki bodo delno ali v celoti financirani iz OP MPO;

c) razdeljena količina hrane po posamezni kategoriji živil

* skupno število oseb, ki prejemajo podporo v hrani, od tega:

 a) število otrok, starih 15 let ali manj,

 b) število oseb, starih 65 let ali več,

 c) število žensk,

 d) število migrantov, udeležencev tujega rodu, manjšin (vključno z marginaliziranimi skupnostmi, kot so Romi),

 e) število invalidov,

 f) število brezdomcev.

**VII. NADZOR NAD IZVAJANJEM POGODBENIH OBVEZNOSTI**

1. člen

(nenamenska poraba sredstev)

(1) Dodeljena sredstva na podlagi te pogodbe so namenska in jih mora partnerska organizacija porabiti izključno za izvajanje dejavnosti, katere sofinanciranje je predmet te pogodbe, in v skladu s pogoji, navedenimi v javnem razpisu ter razpisni dokumentaciji.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena,
* partnerska organizacija navaja lažne ali netočne podatke, podatke ponareja ali jih namenoma izpusti,
* se ugotovijo nepravilnosti in/ali odstopanja od izvajanja pogodbenih določil.

(3) Partnerska organizacija je dolžna ministrstvu in ostalim nadzornim organom z namenom nadzora porabe sredstev kadarkoli omogočiti dostop do fizičnih rezultatov dejavnosti ter dokumentacije, vezane na dejavnost in vpogled vanjo, vključno s kontrolo na kraju samem.

(4) V primeru, da ministrstvo ugotovi, da je partnerska organizacija sredstva uporabila nenamensko, lahko ministrstvo odstopi od pogodbe, partnerska organizacija pa je v roku 30 dni po prejemu pisne zahteve ministrstva dolžna vrniti:

* sorazmerni del prejetih sredstev skupaj z zakonitimi obrestmi, ki so obračunane od dneva nakazila do dneva vračila, v primeru iz prve in tretje alineje drugega odstavka tega člena oziroma,
* celoten znesek prejetih sredstev skupaj z zakonitimi obrestmi, ki so obračunane od dneva nakazila do dneva vračila, v primeru iz druge alineje drugega odstavka tega člena.
1. člen

(neizpolnjevanje pogodbenih obveznosti)

(1) V primeru, da ministrstvo ugotovi, da partnerska organizacija ne izpolnjuje pogodbenih obveznosti, ji določi rok za odpravo nepravilnosti.

(2) V kolikor partnerska organizacija kljub pozivu ministrstva nepravilnosti v postavljenem roku ne odpravi, ministrstvo določi ustrezne ukrepe kot odziv na neizpolnjevanje pogodbenih obveznosti.

(3) V kolikor partnerska organizacija naloženih ukrepov ne upošteva ali je nepravilnost takšne vrste, da njena odprava ni mogoča, lahko ministrstvo odstopi od pogodbe in zahteva vračilo že prejetih sredstev skupaj z zakonitimi zamudnimi obrestmi, ki so obračunane od dneva nakazila do dneva vračila in vrnitev še nerazdeljene hrane.

1. člen

(sprememba pogodbenih obveznosti)

(1) Če partnerska organizacija ugotovi, da ne bo mogla izpolniti pogodbenih obveznosti in da bo prišlo do finančne, vsebinske oziroma časovne spremembe dejavnosti, mora čim prej, najpozneje pa v 5 delovnih dneh od nastanka razloga za spremembo, to pisno obrazložiti in utemeljiti ministrstvu.

(2) Ministrstvo lahko predlagane spremembe potrdi s soglasjem.

(3) Če partnerska organizacija ne izpolni pogodbenih obveznosti, lahko ministrstvo odstopi od pogodbe. Partnerska organizacija je dolžna povrniti neupravičeno prejeta sredstva po tej pogodbi skupaj z zakonitimi zamudnimi obrestmi od dneva nakazila do dneva vračila in vrniti še nerazdeljeno hrano.

1. člen

(odstop od pogodbe)

(1) Partnerska organizacija lahko predčasno odstopi od pogodbe le na podlagi utemeljenih razlogov, pri čemer bo upravičena le do sofinanciranja že izvedenih aktivnosti dejavnosti. Med utemeljene razloge sodijo razlogi, nastali po sklenitvi pogodbe, ki niso rezultat dejanj partnerske organizacije, so nepričakovani in ki jih partnerska organizacija ni mogla preprečiti, ne odpraviti in se jim tudi ne izogniti. Partnerska organizacija je v tem primeru dolžna nositi stroške, ki nastanejo zaradi odstopa od pogodbe.

(2) V primeru predčasnega odstopa partnerske organizacije od pogodbe brez utemeljenih razlogov lahko ministrstvo zahteva vračilo že prejetih sredstev skupaj z zakonitimi zamudnimi obrestmi, ki so obračunane od dneva nakazila do dneva vračila, ter vrnitev še nerazdeljene hrane.

**VIII. NADZOR NAD PORABO SREDSTEV**

1. člen

(izvajanje preverjanja)

Upravno preverjanje zahtevkov za izplačila ter preverjanje dejavnosti na kraju samem izvaja ministrstvo v skladu z Uredbo in drugimi pravnimi podlagami.

1. člen

 (nadzor)

(1) Partnerska organizacija se zavezuje, da bo omogočila tehnični, administrativni in finančni nadzor nad izvajanjem dejavnosti, katere sofinanciranje je predmet te pogodbe. Nadzor se izvaja s strani ministrstva, pristojnih organov Republike Slovenije in s strani pristojnih organov Evropske unije (v nadaljevanju: nadzorni organi).

(2) Partnerska organizacija se zavezuje, da bo nadzornim organom predložila vse dokumente, ki izkazujejo resničnost, pravilnost in skladnost upravičenih stroškov dejavnosti.

(3) V primeru preverjanja na kraju samem bo partnerska organizacija omogočila vpogled v računalniške programe, listine in postopke v zvezi z izvajanjem dejavnosti. Partnerska organizacija se obvezuje, da bo sodelovala pri izvedbi teh preverjanj ter se nanje ustrezno pripravila.

(4) V kolikor partnerska organizacija ne omogoči izvedbe preverjanja, se to šteje za neizpolnjevanje pogodbenih obveznosti.

1. člen

(prepoved dvojnega financiranja)

(1) Partnerska organizacija zagotavlja, da za stroške, ki so predmet sofinanciranja te pogodbe, ni prejela oziroma ne bo prejela sredstev iz drugih javnih virov financiranja (prepoved dvojnega financiranja).

1. Če ministrstvo ugotovi, da je partnerska organizacija prejela sredstva za stroške, ki so predmet te pogodbe, tudi iz drugih javnih virov financiranja ali pa so ji bila odobrena, lahko ministrstvo odstopi od pogodbe, partnerska organizacija pa je dolžna v postavljenem roku vrniti neupravičeno prejeta sredstva po tej pogodbi skupaj z zakonitimi obrestmi, ki so obračunane od dneva nakazila do dneva vračila, in vrniti še nerazdeljeno hrano.

**IX. DODATNA DOLOČILA**

1. člen

(varstvo osebnih podatkov)

Partnerska organizacija se zavezuje k varovanju osebnih podatkov, pridobljenih med izvajanjem dejavnosti, v skladu z veljavnim Zakonom o varstvu osebnih podatkov in drugo veljavno zakonodajo, vključno z Uredbo.

1. člen

(protikorupcijska klavzula)

V primeru, da se ugotovi, da pri tej pogodbi kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**X. KONČNE DOLOČBE**

1. člen

(skrbnika pogodbe)

(1) S strani ministrstva je skrbnik pogodbe *ime in priimek,* s strani partnerske organizacije pa *ime in priimek*.

(2) Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku 3 dni od spremembe.

1. člen

 (reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v Ljubljani.

1. člen

(spremembe pogodbe)

Vse spremembe in dopolnitve te pogodbe pogodbeni stranki uredita s pisnim aneksom k tej pogodbi.

1. člen

(veljavnost pogodbe)

(1) Ta pogodba se podpiše z elektronskim podpisom in začne veljati z dnem, ko ga podpišeta obe pogodbeni stranki.

Številka:

Datum:

Priloga 2

Javni razpis za izbor dejavnosti razdeljevanja hrane in izvajanja spremljevalnih ukrepov v okviru Operativnega programa za hrano in/ali osnovno materialno pomoč iz sklada za evropsko pomoč najbolj ogroženim

**OZNAČBA VLOGE**

*Obrazec za označbo vloge – oprema prednje strani poštne pošiljke. Izrežite spodnjo razpredelnico, jo izpolnite in nalepite na poštno ovojnico.*

……………………………………………………………………………………………………………………….

|  |  |
| --- | --- |
| **Naziv prijavitelja:**  |  |
| NE ODPIRAJ!VLOGA NA JAVNI RAZPIS ZA IZBOR DEJAVNOSTI RAZDELJEVANJA HRANE IN IZVAJANJA SPREMLJEVALNIH UKREPOV V LETU 2023 | MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTIŠTUKLJEVA CESTA 44SI- 1000 LJUBLJANA |

1. Za vodjo projekta predložite življenjepis s konkretno navedbo referenc z izvajanjem podobnih projektov razdeljevanja pomoči najbolj ogroženim osebam. [↑](#footnote-ref-1)
2. Skladišča morajo izpolnjevati higienske in tehnične pogoje v skladu z zakonodajo. [↑](#footnote-ref-2)
3. Sistem spremljanja je računalniško podprt, v kolikor se evidence vodijo računalniško (Excel, spletne aplikacije ipd.). [↑](#footnote-ref-3)
4. Statistične regije in pripadajoče občine: https://www.stat.si/obcine/sl [↑](#footnote-ref-4)
5. Navedite število razdelilnih mest in nazive le-teh [↑](#footnote-ref-5)
6. Navedite število razdelilnih mest in nazive le-teh [↑](#footnote-ref-6)
7. Navedite število razdelilnih mest in nazive le-teh [↑](#footnote-ref-7)
8. Navedite število razdelilnih mest in nazive le-teh [↑](#footnote-ref-8)
9. Pri opisu upoštevajte, da bo morala izbrana partnerska organizacija izvajati vse naloge, navedene v 2. točki razpisne dokumentacije. [↑](#footnote-ref-9)
10. Navedite število ali odstotek skladišč in razdelilnih mest, v katerih poteka sistem spremljanja izvajanja pomoči, ki je računalniško podprt. [↑](#footnote-ref-10)